
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1150 

27 Οκτωβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός πολεοδομικών και κτιριοδομικών όρων, 
κατά παρέκκλιση από κάθε κείμενη διάταξη, για την 


ανέγερση του Γενικού Νοσοκομείου Ζακύνθου 1 

Κήρυξη ως αναδασωτέας έκτασης 3,420 στρεμμάτων 
που βρίσκεται στη θέση «ΓΟΥΡΙ» του Δημοτικού 
Διαμερίσματος Αγιάς του Δήμου Πάργας του Ν. 
Πρέβεζας. 2 


ΑΠΟΦΑΣΕΙ Σ 

Αριθ. 13441/902 (1) 

Καθορισμός πολεοδομικών και κτιριοδομικών όρων, κατά 
παρέκκλιση από κάθε κείμενη διάταξη, για την ανέ¬ 
γερση του Γενικού Νοσοκομείου Ζακύνθου. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1577/85 (Φ.Ε.Κ. Α/210) «Γενικός 
Οικοδομικός Κανονισμός». 

2. Την 3046/304/3.2.89 (Φ.Ε.Κ. Δ/59) απόφαση Υπουρ¬ 
γού ΠΕΧΩΔΕ «Κτιριοδομικός Κανονισμός». 

3. Τη διάταξη της παρ. 2 του άρθρου 9 του τέταρτου άρ¬ 
θρου του Ν. 1398/83 (Φ.Ε.Κ. Α/144), σύμφωνα με την 
οποία μπορούν οι υπουργοί Υγείας και Πρόνοιας και Χω¬ 
ροταξίας, Οικισμού και Περιβάλλοντος, ύστερα από πρό¬ 
ταση του Δ.Σ. της ΔΕΠΑΝΟΜ, με απόφαση τους, που δη¬ 
μοσιεύεται στην Εφημερίδα της Κυβερνήσεως και επέχει 
και θέση άδειας ανοικοδόμησης, να καθορίζουν τους πο- 
λεοδομικούς και κτιριοδομικούς όρους κατά παρέκκλιση 
από κάθε κείμενη διάταξη για κάθε συγκεκριμένη νοση¬ 
λευτική μονάδα η ανέγερση ή η επέκταση της οποίας 
εμπίπτει στην αρμοδιότητα της ΔΕΠΑΝΟΜ. 

4. Τις διατάξεις του Π. Δ/τος 312/99 (Φ.Ε.Κ. Α/289) «Με¬ 
τατροπή της Δημόσιας Επιχείρησης Ανέγερσης Νοση¬ 
λευτικών Μονάδων σε Ανώνυμη Εταιρεία και έγκριση του 
Καταστατικού της» και ειδικότερα του άρθρου 24 αυτού. 

5. ΤηνΥ6/31.10.2001 απόφαση Πρωθυπουργού και της 


Υπουργού ΠΕ.ΧΩ.Δ.Ε. (Φ. Ε. Κ. Β/1484) «Ανάθεση αρμο¬ 
διοτήτων της Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων». 

6. Την Υ4β/Γ.Π.97001/Φ22.Φ14-1,60,79/24.10.2002 
απόφαση του Υπουργείου Υγείας και Πρόνοιας, με την 
οποία ανατίθεται στην εταιρεία ΔΕΠΑΝΟΜ ΑΈ. το έργο 
Γενικό Νοσοκομείο Ζακύνθου. 

7. Το Π.Δ. 24-4/3.5.85 (ΦΕΚ Δ/181) «Τρόπος καθορι¬ 
σμού ορίων οικισμών της χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών 
δόμησης τους», όπως τροποποιήθηκε με το Π.Δ. 14/ 
23.2.87 (ΦΕΚΔ/133) καιτο Π.Δ. 25-4/16.5.89 (ΦΕΚΔ/293). 

8. Το Γ.Α. 63455/1.4.2003 έγγραφο της εταιρείας ΔΕ¬ 
ΠΑΝΟΜ ΑΈ. περί έκδοσης κοινής υπουργικής απόφασης 
για την ανέγερση του Γενικού Νοσοκομείου Ζακύνθου. 

9. Το τοπογραφικό διάγραμμα, με την 4361/2.12.2002 
θεώρηση ως προς τους όρους δόμησης, από τη Δ/νση 
Πολεοδομίας και Περιβάλλοντος, της Νομ/κής Αυτ/σης 
Ζακύνθου. 

10. Το 8ο θέμα του 5 Πρακτικού της 18.3.2003 του Δ.Σ. 
της ΔΕΠΑΝΟΜ Α.Ε., αποφασίζουμε: 

1. Καθορίζονται κατά παρέκκλιση από κάθε κείμενη πο- 
λεοδομική διάταξη οι παρακάτω πολεοδομικοί και κτιριο- 
δομικοί όροι, για την ανέγερση του Γ ενικού Νοσοκομείου 
Ζακύνθου, στο οικόπεδο που βρίσκεται στην εντός οικι¬ 
σμού Γαϊτανίου, του Δήμου Ζακυνθίων, που έχει εγκριθεί 
για το συγκεκριμένο έργο, εμβαδού 24.645,21 τ.μ. και 

φαίνεται με στοιχεία 1.2.3.4 32.33.1. στο σχετικό το- 

πογραφικό διάγραμμα σε κλίμακα 1:500, που συνοδεύει 
την παρούσα απόφαση: 

α) Μέγιστος συντελεστής δόμησης: 0,7. 

β) Μέγιστος συντελεστής όγκου: 3,15. 

γ) Μέγιστο επιτρεπόμενο ύψος: 19,40 μ. 

δ) Μέγιστος αριθμός ορόφων: Πέντε (5). 

ε) Διάσπαση όγκων. 

στ) Κοπή των δένδρων που εμπίπτουν στο περίγραμμα 
των κτιρίων και στη διαμόρφωση του περιβάλλοντος χώ¬ 
ρου για κυκλοφορία και στάθμευση. 

2. Ειδικότερα για την ανέγερση του Γενικού Νοσοκομεί¬ 
ου Ζακύνθου επί του οικοπέδου επιφάνειας 24.645,21 τ.μ. 
καθορίζεται: 

Μέγιστη καλυπτόμενη επιφάνεια κτιρίων: 7.269,49 τ.μ. 

Μέγιστη δομήσιμη επιφάνεια κτιρίων: 16.030,21 τ.μ. 





























11470 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Μέγιστος όγκος κτιρίων: 66.465,41 κ.μ. 

Μέγιστο επιτρεπόμενο ύψος κτιρίων: 19,40 μ. 

Όροφοι: Πέντε (5). 

3. Αρμόδιος για τη μελέτη, την επίβλεψη της κατασκευ¬ 
ής ως και υπεύθυνη για την τήρηση των παραπάνω καθο- 
ριζομένων πολεοδομικών και κτιριοδομικών κανονισμών 
είναι η Δημόσια Επιχείρηση Ανέγερσης Νοσηλευτικών 
Μονάδων Α.Ε. (Δ.ΕΠ.Α.ΝΟ.Μ. Α.Ε.) σύμφωνα με τις δια¬ 
τάξεις του Ν. 1398/83. 


4. Η παρούσα επέχει θέση οικοδομικής άδειας και η 
ισχύς της αρχίζει από τη δημοσίευσή της στην Εφημερί¬ 
δα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΥΓΕΙΑΣ ΚΑΙ ΠΡΟΝΟΙΑΣ 

ΡΟΔΟΥΛΑ ΖΗΣΗ Κ. ΣΤΕΦΑΝΗΣ 

Αριθ. 3405 (2) 

Κήρυξη ως αναδασωτέας έκτασης 3,420 στρεμμάτων 
που βρίσκεται στη θέση «ΓΟΥΡΙ» του Δημοτικού Δια¬ 
μερίσματος Αγιάς του Δήμου Πάργας του Ν. Πρέβε¬ 
ζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Το άρθρο 117 παρ. 3 του Συντάγματος. 

2. Τις διατάξεις: 

α. του Ν.Δ. 532/70 «περί Διοικητικής Αποκέντρωσης», 
β. του Ν. 998/79 «περί προστασίας των δασών και δασι¬ 
κών εν γένει εκτάσεων της χώρας» 
και συγκεκριμένα: 

1. του άρθρου 41 παρ. 1 και 

2. του άρθρου 38 παρ. 1. 

γ. του Ν. 2503/97 «Διοίκηση - οργάνωση - στελέχωση 
της Περιφέρειας κ.τ,λ.». 

3. Τις 160417/8.7.1980 και 182447/24.9.1980 Διαταγές 
του Υπ. Γεωργίας. 

4. Την 3266/30.9.2003 πρόταση της Διεύθυνσης Δασών 


Πρέβεζας, για κήρυξη αναδασωτέας της αναφερόμενης 
στο θέμα έκτασης, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση και προστασία της δασικής βλάστησης που καταστρά¬ 
φηκε από παράνομη αποψίλωση, την έκταση των 3,420 
στρεμμάτων που βρίσκεται στη θέση «ΓΟΥΡΙ» του Δημο¬ 
τικού Διαμερίσματος Αγιάς του Δήμου Πάργας του Ν. 
Πρέβεζας και προσδιορίζεται από τα στοιχεία Α - Β - Γ - Δ 
-Ε-Ζ-Η-Θ-Ι-Κ-Λ-Μ-Ν-Ξ-Α, όπως φαίνονται στο συ¬ 
νημμένο διάγραμμα, το οποίο αποτελεί αναπόσπαστο μέ¬ 
ρος της απόφασης αυτής και έχει όρια: 

ΑΝΑΤΟΛΙΚΑ: Δημοτική δασική έκταση. 

ΔΥΤΙΚΑ: Ανώνυμο ρέμα. 

ΒΟΡΕΙΑ: Δημοτική δασική έκταση. 

ΝΟΤΙΑ: Δημοτική δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 10 Οκτωβρίου 2003 

Ο Γενικός Γραμματέας Περιφέρειας 
ΔΗΜΗΤΡΙΟΣ ΧΡΙΣΤΟΦ. ΣΚΑΜΝΑΚΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























